สังคมข่าวหุ้น
*ดัชนีตลาดหุ้นไทยปิดที่ระดับ 1,643.76 จุด เพิ่มขึ้น 7.01 จุด มูลค่าการซื้อขาย 49,902.38 ล้านบาท คาดว่าจะมีการทำ Window Dressing ก่อนปิดงบไตรมาส 3/62 ประกอบกับต้องการรอดูการเจรจาการค้าสหรัฐฯ-จีน ที่จะมีขึ้นช่วงต้นเดือน ต.ค.นี้ ส่วนมาตรการ “ชิม ช้อป ใช้” ได้รับการตอบรับดี จะช่วยทำให้ภาพรวมเศรษฐกิจดีขึ้น
29 ก.ย. 2562

สโนว์แมน
*ดัชนีตลาดหุ้นไทยปิดที่ระดับ 1,643.76 จุด เพิ่มขึ้น 7.01 จุด มูลค่าการซื้อขาย 49,902.38 ล้านบาท คาดว่าจะมีการทำ Window Dressing ก่อนปิดงบไตรมาส 3/62 ประกอบกับต้องการรอดูการเจรจาการค้าสหรัฐฯ-จีน ที่จะมีขึ้นช่วงต้นเดือน ต.ค.นี้ ส่วนมาตรการ “ชิม ช้อป ใช้” ได้รับการตอบรับดี จะช่วยทำให้ภาพรวมเศรษฐกิจดีขึ้น
*บอร์ด PTT ไฟเขียวจ่ายเงินปันผลระหว่างกาลของปี 2562 อัตรา 0.90 บาท/หุ้น รวมทั้งสิ้น 25,707 ล้านบาท โดยจ่ายปันผลจากกำไรสะสม เป็นการจ่ายที่เพิ่มขึ้นจากช่วงเดียวกันของปีก่อน ที่จ่ายปันผลระหว่างกาลที่ 0.80 บาท/หุ้น และจัดว่ามากกว่าที่โบรกฯ คาดการณ์ไว้ 0.60-0.80 บาท/หุ้น ผู้ถือหุ้นเฮ! ลั่นเตรียมขึ้นเครื่องหมาย XD วันที่ 10 ต.ค. 2562 และจ่ายปันผลวันที่ 25 ต.ค. 2562
*SPCG ราคาหุ้นพุ่ง 5.73% มูลค่าการซื้อขายรวม 347.06 ล้านบาท ขานรับหลัง GULF INTERNATIONAL INVESTMENT (HONG KONG) LIMITED ขึ้นแท่นผู้ถือหุ้นใหญ่อันดับสอง รวม 10.08% หลังเข้าซื้อหุ้นเพิ่มอีก 0.17% ยันไม่มีผลกระทบต่อโครงสร้างการบริหาร
*วันนี้หุ้นเพิ่มทุน PSTC 4,981 ล้านหุ้น เข้าเทรด ซึ่งเป็นหุ้นเพิ่มทุนที่จัดสรรให้ “บีจีที โฮลดิ้ง” ที่ราคาเสนอขาย 0.86 บาท/หุ้น ฟาก “โกลเบล็ก” คาด PSTC อาจมีการบันทึกกำไรพิเศษ 2,000-3,000 ล้านบาท หรือส่งผลบวกต่อราคาหุ้น 0.2-0.3 บาทต่อหุ้น ถือเป็นกำไรพิเศษครั้งเดียวที่จะเข้ามาหนุนผลประกอบการปี 2562 หลัง EGCO ทุ่มงบเกือบ 3,000 ล้านบาท ซื้อหุ้น TPN สัดส่วน 44.60% จาก BIGGAS ซึ่งเป็นบริษัทย่อยของ PSTC
*HMPRO ร่วมมาตรการรัฐ ‘ชิม ช้อป ใช้’ ส่งเสริมการท่องเที่ยวภายในประเทศ โดยรัฐบาลจะให้สิทธิกับคนไทย 10 ล้านคน ลงทะเบียนผ่าน www.ชิมช้อปใช้.com รับสิทธิจากแอปฯ ‘เป๋าตัง’ สิทธิละ 1,000 บาท ภายใต้เงื่อนไขต้องใช้กับร้านค้าคนละจังหวัดกับบ้านเกิดในสำเนาทะเบียนบ้านปัจจุบัน ซึ่ง HMPRO ได้จัดเตรียมช่องทางการชำระเงินจากแอปฯ ‘เป๋าตัง’ กว่า 20 สาขา ทั่วกรุงเทพฯ ตั้งแต่วันที่ 27 ก.ย.-30 พ.ย.นี้ พร้อมจัดแคมเปญโปรโมชั่นรับไตรมาส 4 กระตุ้นกำลังซื้อ หวังดันผลประกอบการช่วงท้ายปี จากก่อนหน้านี้ ROBINS ก็ขานรับมาตรการกระตุ้นท่องเที่ยว-เศรษฐกิจ ช้อปไร้เงินสด ชวนลูกค้าสมัครแอปฯ “เป๋าตัง-ชิม ช้อป ใช้” รับทันที 1,000 บาท ปูพรมรองรับการใช้จ่ายที่โรบินสัน 14 สาขาทั่วไทย
*หุ้นไอพีโอน้องใหม่ “อินฟราเซท หรือ INSET” หลังได้ฤกษ์เปิดจองซื้อหุ้นวันแรกไปแล้วเมื่อวันที่ 27 ก.ย. 2562 ปรากฏว่า ฮอตสุด ๆ ไปเลย ด้วยจำนวนหุ้นไอพีโอ 146 ล้านหุ้น ในราคา 2.69 บาท/หุ้น มูลค่าที่ตราไว้ (พาร์) หุ้นละ 0.50 บาท โดยมีกำหนดเปิดให้จองซื้อระหว่างวันที่ 27 ก.ย., 30 ก.ย. และ 1 ต.ค.นี้ งานนี้ “ศักดิ์บวร พุกกะณะสุต” กรรมการผู้จัดการ ยิ้มแก้มปริ พร้อมยืนยันบริหารงานเต็มความสามารถสร้างผลประกอบการที่ดี ตอบแทนผู้ถือหุ้น พร้อมรอลุ้นเข้าซื้อขายวันแรกในตลาดหลักทรัพย์ mai วันที่ 8 ต.ค. 2562
*บอร์ด MAX ไฟเขียวเข้าลงทุนใน EP บริษัทย่อยของ EPCO ประกอบธุรกิจผลิตและจำหน่ายไฟฟ้าจากพลังงานแสงอาทิตย์ โดยเข้าซื้อหุ้นจากผู้ถือหุ้นเดิมเพิ่มเติมอีกจำนวน 107.55 ล้านหุ้น ราคา 3.70 บาท/หุ้น หรือคิดเป็นสัดส่วน 4.48% รวมเป็นจำนวนเงินทั้งสิ้น 397.94 ล้านบาท จากปัจจุบันที่ถือหุ้นทั้งสิ้น 46 ล้านหุ้น คิดเป็นสัดส่วน 1.92% ส่งผลให้ MAX ถือหุ้นเพิ่มเป็น 6.40%
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.